62019CO0292_INF
Domstolens kendelse (Sjette Afdeling) af 24. oktober 2019 –Porr Építési Kft.
(Sag C-292/19) (
1
)
»Præjudiciel forelæggelse – artikel 99 i Domstolens procesreglement – det fælles system for merværdiafgift (moms) – afgiftsgrundlag – nedsættelse – direktiv 2006/112/EF – artikel 90 – princippet om afgiftens neutralitet – fordring, der er blevet uerholdelig som følge af en konkursbehandling«
Harmonisering af skattelovgivningerne – det fælles merværdiafgiftssystem – beskatningsgrundlag – forpligtelse til nedsættelse af afgiftsgrundlaget i tilfælde af hel eller delvis ikke-betaling – rækkevidde – den afgiftspligtige godtgør, at dennes fordring er endeligt uerholdelig – omfattet – undtagelse – tilfælde af ikke-betaling omfattet af medlemsstaternes mulighed for at fravige den nævnte forpligtelse
(Rådets direktiv 2006/112, art. 90)
(jf. præmis 19, 22-26, 28 og 29 samt konkl.)
Konklusion
Artikel 90 i Rådets direktiv 2006/112/EF af 28. november 2006 om det fælles merværdiafgiftssystem skal fortolkes således, at en medlemsstat skal tillade en nedsættelse af afgiftsgrundlaget for merværdiafgift, såfremt den afgiftspligtige person kan godtgøre, at den fordring, som den pågældende har mod sin debitor, reelt er uerholdelig, hvilket det tilkommer den forelæggende ret at efterprøve, eftersom denne situation ikke udgør et tilfælde af ikke-betaling, som kan være omfattet af den i denne artikels stk. 2 fastsatte fravigelse af forpligtelsen til at nedsætte afgiftsgrundlaget for merværdiafgift.
(
1
) – EUT C 220 af 1.7.2019.